**ИЗВЕШТАЈ О ЗАДОВОЉСТВУ КОРИСНИКА УСЛУГЕ   
КАРИЈЕРНОГ САВЕТОВАЊА  
У ЦЕНТРУ ЗА УПРАВЉАЊЕ КАРИЈЕРОМ**

Услугу каријерног саветовања, у потпуности или делимично, током 2022. године користило је укупно 226 државних службеника, углавном руководиоци средњег нивоа али и 81 лице на положају. Истраживањем задовољства овом услугом Центра, које је спроведено у јануару 2023. године, било је обухваћено 150 испитаника а упитнике је попунило њих 83 или око 55%.

Различити аспекти задовољства процењивани су на скали оцена од 1 до 5.

|  |  |
| --- | --- |
| **Аспекти задовољства:** | **Просечна оцена** |
| Генерално задовољство целокупним процесом каријерног саветовања. | 4.25 |
| Задовољство предложеним планом развоја компетенција. | 4.22 |
| Степен остварења циљева и активности из индивидуалног плана развоја. | 3.77 |
| Задовољство предложеним обукама које су похађали као део каријерног развоја. | 3.90 |
| Задовољство осталим предложеним развојним активностима (коучинг, менторство, ротације, преузимање додатних задужења и одговорности и сл.) | 3.90 |
| ***Реализоване каријерне промене:*** |  |
| * Проширио ми се опис и распон посла (преузео/ла сам додатне одговорности и задужења, била укључен/а у радне групе, пројекте и др.) | 52% |
| * Напредовао/ла сам на руководећу позицију (начелник, шеф, руководилац групе, итд.). | 39% |
| * Променио/ла сам радно место и померио/ла се на друге послове унутар исте области рада. | 17% |
| * Напредовао/ла сам у више звање, ка стручној, експертској позицији. | 10% |
| * Променио/ла сам радно место и померио/ла се на друге послове у другој области рада. | 4% |
| * Прешао/ла сам у други државни орган. | 2% |
| * Постављен/а сам на положај. | 2% |
| * Вратио/ла сам се на нижу позицију. | 0% |
| * Није било никаквих промена у мојој каријери. | 42% |
| Задовољство оним што је каријерно саветовање донело професионалном и каријерном развоју. | 3.92 |
| *Образложења оцена (цитати):*   * Каријерно саветовање ме је усмерило у којим правцима би требало да се усавршавам и такође које грешке би требало да исправим. * Није било промена у мојој каријери али ми је значило каријерно саветовање јер ми је показало на који начин треба даље да се усавршавам и на шта треба да обратим пажњу. * Нисам довољно дуго на руководећој позицији да бих проценио, сматрам да ће у будућности допринети мом развоју. * Интервју а и остали поступци процене су допринели сагледавању тренутних способности и будућих потреба за ново радно место. * Задовољан сам информацијама о потенцијалима које могу да искористим у раду. * Поступак је спроведен пажљиво и професионално. Колегинице су очигледно врло посвећене и стало им је да свој посао ураде најбоље што могу. Охрабрујуће је то видети у државној управи. * Имала сам добру подршку у смислу разумевања проблема на које наилазим у раду. * Обогатило је моје знање, није битно утицало на развој каријере. * СУК је добра ствар. Бар нешто паметно што се урадило. * Колегиница која је обављала директан разговор је врло стручна, одлично познаје свој посао, из разговора извлачи сваку реч и поставља директна питања и тражи прецизне одговоре. Свака сугестија од стране истих је примењива у пракси! * Указало је на одређене мањкавости и "открило" скривене добре стране понашања. * Придржавајући се добијених савета напредовала сам и успоставила бољу комуникацију при решавању проблема са запосленима. * Постао сам самосвеснији. * Додатни подстицај на унапређењу и професионалном раду. * Саветовање ме научило како да боље расподелим посао. * Мислим да имам много више потенцијала, да заслужујем веће звање и већу позицију. * Потврдило је да добро радим. * Помогло је свакако у препознавању мог потенцијала. * Сматрам да је потребно да запослени прођу кроз разне врсте саветовања/обука, јер се временом губи елан. * Добру анализу својих "грешака" сам добио, које сам увидео и кренуо да их мењам како би их смањио или скроз отклонио. * Добијање повратих информација (процена мојих капацитета) и менторске сесије као подршка. * Слободнији сам у одлучивању и решавању комплексних задатака. * Са великом пажњом сам саслушала савете и са задовољством их прихватила. Спровела сам их у складу са околностима и могућностима. * Каријерно саветовање није донело каријерни развој. * Деловало је поучно на мене, саветодавно. * Помогло ми је да се боље сналазим у новој позицији и боље преузмем одговорност. * Сагледао сам своја ранија поступања и препозано где је требало другачије можда, вероватно, поступати. Каријерно саветовање је у сваком случају значајно искуство и наводи на нове начине, поступке у управљању. * Дате су ми смернице за лакше сналажење на новом радном месту. | |
| Колико су се осећали подржано од стране саветника (психолога у Центру) током каријерног саветовања? | 4.43 |
| Степен у коме су следили препоруке саветника. | 4.12 |
| *Предлози за унапређење рада Центра:*   * Да постоји могућност саветовања у случајевима када се наиђе на комплексније проблеме у обављању посла руководиоца а који не можемо сами да решимо. * Радионице на којима бисмо добили технике и савете како савладати најчешће неугодне ситуације у колективу. * Радионица за област организације са психолошког становишта. * Да постоји могућност да уколико имам проблем могу да вас позовем и консултујем око начина његовог превазилажења. * Интерактивнија улога како би лични развој резултирао и каријером. * Увођењем повремених консултација за давање савета и решавање недоумица везаних за управљање људским ресурсима. * Непосредна подршка. * Настојте да се ви питате и да имате највећи утицај када предлажете! * Више личних разговора. * Тражити да се прати развој и напредак сваког државног службеника. * Повремено организовање додатних сесија ради праћења напредовања. | |